*Албрехт Дирер „Меланхолија"* (1514), бакропис
Пол Гоген *Маруру (Благодарност)*, 1894, дрворез, Уметничка галерија на Универзитетот Јејл
**Графички техники и технологии** претставуваат материјали, постапки и начини на нивна употреба при печатење и создавање на уметнички дела графика. Карактеристично за овој медиум и начин на изработка на уметничките дела се: најпрво изработката на матрицата, од која цртежот или ликовната постапка се отсликува - втиснува на хартијата или некоја друга подлога. Исто така по правило во оваа техника графичките отпечатоци, благодарение на матрицата можат да се печатат во два и повеќе примероци - тиражи, со што графичкиот отпечаток, како уметничко дело заради својата мултиоригиналност е една од најдемократските и најдостапни уметнички дисциплини. Методот на графичките техники за обработка на матрицата - подлогата може да биде: механички, хемиски и фотохемиски. Според тоа како е изработен и обработен цртежот на матрицата, релјефно, длабинско или рамно, се разликуваат три главни графички методи на печатење: релјефно, длабинско и рамно соодветно.

Главни графички техники
-----------------------

| *Главни видови* | Механички метод
  | Хемиски метод
  | Фотохемиски метод |
| --- | --- | --- | --- |
| Висок печат
  | Дрворез, Линорез |  |  |
| Длабок печат
  | Бакрорез, Мецотинта, Сува игла | Бакропис, Акватинта, Мека превлака, Резерваж, Колаграфија |  |
| Рамен печат
  |  | Литографија, Хектографија | Ситопечат, Фотолитографија |

Графички методи
---------------

### Механички метод

Овој метод вклучува само рачна изработка и претставува врежување во матрицата која може да е од дрво или метал. Врежувањето се врши со помош на графички алатки - ножеви, игли, длета, шила.

### Хемиски метод

Хемискиот метод покрај рачната обработка вклучува и хемиски процеси на обработка на матрицата кои се познати како - нагризување или нагризување на металната плоча со киселини.

### Фотохемиски метод

Овој метод подразбира дејство врз матрицата со помош на светлина и хемиски средства.

Техника на висок печат
----------------------

Оваа техника на висок печат е обработка на плочата - матрицата на која што линиите и формите што сакаме да ги втиснеме на хартијата се на површината од матрицата а оние што не треба да бидат отпечатени, втиснати се под површината на матрицата.

* Дрворез.
* Линорез.

Техника на длабок печат
-----------------------

Оваа техника подразбира - цртежот што сакаме да го втиснеме на хартијата од матрицата да се врежува во плочата. При печатењето, површината на плочата останува чиста и без боја а врежаните линии и форми се исполнети со боја која потоа се втиснува на хартијата. За графички подлоги, матрици, вообичаено се користат плочи од бакар, цинк, алуминиум, плексиглас. Цртежите се внесуваат на два начина: **механички** или **хемиски**.

* Бакрорез
* Мецотинта
* Сува игла
* Бакропис
* Акватинта
* Мека превлака
* Резерваж
* Колаграфија

Техника на рамен печат
----------------------

Техниката на рамен печат подразбира печатење на цртежот и формите преку рамна плоча.

* Литографија
* Хектографија
* Ситопечат
* Фотолитографија

Галерија со примери од графички техники
---------------------------------------

* Четворицата јавачи 1496 - 98 од Албрехт Дирер , прикажани се Четирите јавачи на Апокалипсата*Четворицата јавачи* 1496 - 98 од Албрехт Дирер , прикажани се Четирите јавачи на Апокалипсата
* Промена на престојот, од Пол Гоген 1899, дрворез, приватна колекција*Промена на престојот*, од Пол Гоген 1899, дрворез, приватна колекција
* Печатење на линорезПечатење на линорез
* Бакрорез од Амбросиус Ханеман ( 1644)Бакрорез од Амбросиус Ханеман ( 1644)
* Света Агнеса, мецотинта од Џон Смит*Света Агнеса*, мецотинта од Џон Смит
* Жена во ресторан, сува игла од Лесер Ури*Жена во ресторан*, сува игла од Лесер Ури
* Рембрант Херменсон ван Рајн, Богородица и дете со мачка, 1654, бакрописРембрант Херменсон ван Рајн, Богородица и дете со мачка, 1654, бакропис
* 1835, акватинта на која е прикажана првата изведба на операта Пуританци од Винченцо Белини1835, акватинта на која е прикажана првата изведба на операта *Пуританци* од Винченцо Белини
* Автопортрет со рака од скелет од Едвард Мунк*Автопортрет со рака од скелет* од Едвард Мунк
* Реклама за хектограф од 19 векРеклама за хектограф од 19 век
* A. мастило, B. гумен ракел, C. слика, D. фотоемулзија, E. свила F. отпечатена слика - Техника на ситопечатA. мастило, B. гумен ракел, C. слика, D. фотоемулзија, E. свила F. отпечатена слика - Техника на ситопечат
* Машина за фотолитографијаМашина за фотолитографија
* Франциско Гоја „Автопортрет", циклус „Капричиос", акватинта*Франциско Гоја „Автопортрет"*, циклус *„Капричиос"*, акватинта
* Франциско Гоја „Тоа е полошо", циклус „Ужасите на војната", бакрорез*Франциско Гоја „Тоа е полошо"*, циклус *„Ужасите на војната"*, бакрорез
* Франциско Гоја „Варвари", циклус „Ужасите на војната", бакропис*Франциско Гоја „Варвари"*, циклус *„Ужасите на војната"*, бакропис
* Франциско Гоја „Предупредување", циклус „Диспаратес",акватинта*Франциско Гоја „Предупредување"*, циклус *„Диспаратес"*,акватинта
* Циклус Франциско Гоја „Диспаратес", акватинтаЦиклус *Франциско Гоја „Диспаратес"*, акватинта
* Циклус Франциско Гоја „Диспаратес", акватинтаЦиклус *Франциско Гоја „Диспаратес"*, акватинта
* Циклус Франциско Гоја „Тавромахија", бакропис, акватинтаЦиклус *Франциско Гоја „Тавромахија"*, бакропис, акватинта
* Циклус Франциско Гоја „Тавромахија", бакрорез, акватинтаЦиклус *Франциско Гоја „Тавромахија"*, бакрорез, акватинта

Наводи
------

1. ↑  Drucktechnik[*мртва врска*]
2. ↑  „Kunst Druckverfahren". Архивирано од изворникот на 2019-09-27. Посетено на 2019-09-27.
3. ↑  Les différentes techniques d'estampe[*мртва врска*]
4. ↑  Woodcut in Art
5. ↑  What is a Linocut
6. ↑  bakrorez
7. ↑  Mezzotinta
8. ↑  „SUHA IGLA". Архивирано од изворникот на 2019-09-28. Посетено на 2019-09-28.
9. ↑  bakropis
10. ↑  Ofort ja akvatinta
11. ↑  „graficke-tehnike". Архивирано од изворникот на 2019-09-17. Посетено на 2019-09-28.
12. ↑  Резерваж
13. ↑  „архивска копија". Архивирано од изворникот на 2019-09-28. Посетено на 2019-09-28.
14. ↑  Les techniques de l'estampe
15. ↑  Hectographs
16. ↑  Screen Printing
17. ↑  What is Photolithography

Надворешни врски
----------------

* Les procédés de gravure Архивирано на 2 јули 2019 г.
* Petit lexique des techniques de l'estampe Архивирано на 17 септември 2019 г.

|  |  |
| --- | --- |
| Ризница | „Графички техники и технологии" на Ризницата ? |


1. ↑  „Estampes" (PDF). Архивирано од изворникот на 2016-06-01. Посетено на 2019-09-27.
2. ↑  „Catalogue". Архивирано од изворникот на 2019-08-28. Посетено на 2019-09-27.
3. ↑  l'estampe et le multiple[*мртва врска*]